**

Rīgā, 2025. gada 22. jūlijā
Nr. 33/2025

**Zemkopības ministrijai**pasts@zm.gov.lv

*Atkārtots aicinājums uz sarunu par atjaunīgās enerģijas projektiem
nacionālas nozīmes lauksaimniecības zemēs*

Ārvalstu investoru padome Latvijā (turpmāk – FICIL) vēlas vērst Zemkopības ministrijas (turpmāk – ZM) uzmanību 2025. gada 22. maijā nosūtītajai vēstulei Nr. 33/2025 “Par nacionālas nozīmes lauksaimniecības zemju izmantošanu atjaunojamās enerģijas projektiem” (turpmāk – vēstule), kurā aicinājām ZM uz sarunu, lai padziļināti pārrunātu normatīvā regulējuma iespējamās izmaiņas un izvērtētu sabalansētus risinājumus attiecībā uz nacionālas nozīmes lauksaimniecības zemju izmantošanu atjaunojamās enerģijas projektu attīstībai. Diemžēl līdz šim brīdim neesam saņēmuši atbildi uz mūsu aicinājumu.

FICIL vēlreiz uzsver, ka vēstulē izklāstītā problemātika nav zaudējusi aktualitāti – tieši pretēji, tā joprojām ir īpaši nozīmīga FICIL biedriem, kuri Latvijā pārstāv būtiskas investīcijas enerģētikas, infrastruktūras un ražošanas sektoros.

Ņemot vērā Nacionālajā enerģētikas un klimata plānā 2021.–2030. gadam (NEKP) izvirzītos mērķus un nepieciešamību rast līdzsvarotus risinājumus starp zemes resursu aizsardzību un atjaunīgās enerģijas attīstību, aicinām Zemkopības ministriju uz konstruktīvu dialogu, lai kopīgi izvērtētu iespējas virzīties uz priekšu šajā jautājumā.

Lūdzam sazināties ar FICIL politikas ekspertu Arnoldu Ābelīti (arnolds.abelite@ficil.lv vai 27811071), lai vienotos par sarunas laiku un formātu.

|  |  |
| --- | --- |
| **Pielikumā:** | 1) FICIL 2025. gada 22. maija vēstule Nr. 24/2025, “Par nacionālas nozīmes lauksaimniecības zemju izmantošanu atjaunojamās enerģijas projektiem” |

Ar cieņu

Arnolds Arnis Ābelīte
FICIL izpilddirektores p. i.

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU